Gandia celebra l'espectacle pirotècnic 'La llum de la festa' a la platja per segon any consecutiu
05 agost 2021

## Gandia celebra l'espectacle pirotècnic 'La llum de la festa' a la platja per segon any consecutiu05 agost 2021Última actualització: 05 agost 2021

![](../gestion/img/5d175840883d3bf1ee395f2ffdeb9d750a2d805409828bd632f7eea87ee191a1.jpg)  
  

El regidor de Turisme i Platges, Vicent Mascarell, acompanyat del responsable del departament d'Escena Urbana i Festes de Gandia, Joan Muñoz, ha presentat aquest matí en roda de premsa la segona edició de 'La llum de la festa', un espectacle pirotècnic del qual podrà gaudir tota la ciutadania i els turistes el dissabte 7 d'agost a partir de les 23 hores i que serà llançat des de l'escollera Nord del Port.

Aquesta iniciativa que es va encetar l'any passat busca tres objectius en plena temporada d'estiu: proposar una oferta festiva cultura i d'oci a totes les persones que ens visiten; donar suport al sector de la pirotècnia, un sector estratègic per als valencians i valencianes que ha estat afectat per la pandèmia i que ha vist limitada la seua labor en festes patronals i altres activitats; i "homenatjar al turista en un sentit ample perquè es tracta d'un guinye al sector turístic i als turistes que any darrere any confien i aposten per la nostra ciutat", ha destacat Mascarell, qui espera que aquest espectacle es consolide i s'aprope a la normalitat prèvia a la pandèmia que la COVID ens havia llevat.

Per la seua banda, Muñoz ha assenyalat que aquest castell de focs artificials, "de més de 200 quilograms de pólvora a càrrec de la Pirotècnia Aitana, tanca un cicle estival d'espectacles amb focs d'artificis a la platja que es va iniciar a la nit de Sant Joan i que va continuar amb la cloenda de la festa de la Mare de Déu del Carme".

Finalment, el responsable d'Escena Urbana ha valorat positivament la col·laboració amb l'àrea de Turisme de l'Ajuntament, amb la qual s'està portant endavant altres activitats festives i d'oci com és el Borja Port.